Public procurement notice: Contract Notice
Published: 2024-03-13
Region: EL303
Contract type: Services
Procedure: Open procedure
CPV classification: 71313400 | 71321100 | 71322000: Civil engineering design services | 71322200 | 71322500
Estimated value: 6835790.54 EUR
Submission deadline: 2024-05-15
Award criteria: quality, price

Technical requirements: Σύμβαση εκπόνησης μελέτης εγγειοβελτιωτικών έργων σε έκταση περί τα 260.000στρ., η οποία περιλαμβάνει εκτάσεις των Δήμων Βέροιας, Αλεξάνδρειας και Πύδνας-Κολινδρού, οι οποίες χωροθετούνται στη δεξιά όχθη του π.Αλιάκμονα. 
Στο υδραυλικό αντικείμενο της σύμβασης περιλαμβάνεται η εκπόνηση των μελετών των αρδευτικών δικτύων, των δικτύων αποστράγγισης, καθώς και των αγροτικών οδικών δικτύων, του συνόλου της περιοχής μελέτης. Οι μελέτες θα εκπονηθούν σε στάδια Προμελέτης και Οριστικής Μελέτης, λαμβάνοντας υπόψη την Αναγνωριστική μελέτη με τίτλο: «Αναγνωριστική μελέτη Εγγειοβελτιωτικών Έργων Βεργίνας – Αιγινίου». Στο αντικείμενο των εν λόγω μελετών περιλαμβάνονται οι μελέτες των έργων προσαγωγής των αρδευτικών δικτύων, των τεχνικών έργων (αντλιοστασίων κλπ) που θα απαιτηθούν για την ορθή υδραυλική λειτουργία των δικτύων και οι μελέτες βελτιστοποίησης συμπεριλαμβανομένου  του  ελέγχου ασφαλείας (υδραυλικού πλήγματος) των αρδευτικών δικτύων και των αντλιοστασίων. 
Τα προς μελέτη αρδευτικά και αποχετευτικά – αποστραγγιστικά δίκτυα θα σχεδιασθούν βάσει των προτάσεων της Γεωργοτεχνικής μελέτης, που θα εκπονηθεί στα πλαίσια της παρούσας σύμβασης.  
Επιπρόσθετα, περιλαμβάνεται η εκπόνηση υποστηρικτικών και άλλων μελετών, ως αναφέρονται κάτωθι:
•	Τοπογραφικές Μελέτες
•	Γεωτεχνικές Έρευνες – Μελέτες
•	Γεωλογικές Έρευνες – Μελέτες 
•	Γεωργικές Μελέτες 
i.	Γεωργοτεχνική - γεωργοοικονομική μελέτη στην οποία θα συμπεριληφθεί και Εδαφολογική μελέτη 
ii.	Μελέτη Δυνητικής Εξοικονόμησης Ύδατος
•	Στατικές Μελέτες 
•	Οικονομικές Μελέτες 
i. Μελέτη Οικονομικής Σκοπιμότητας 
ii. Μελέτη ανάλυσης κόστους οφέλους
•	Ηλεκτρομηχανολογικές Μελέτες (περιλαμβάνονται οι μελέτες συστημάτων αυτοματισμού και ελέγχου και οι Η/Μ μελέτες των τεχνικών έργων των δικτύων άρδευσης)
•	Περιβαλλοντικές Μελέτες (περιλαμβάνονται η Μελέτη Περιβαλλοντικών Επιπτώσεων – ΜΠΕ και η Μελέτη Ειδικής Οικολογικής Αξιολόγησης ΕΟΑ)
•	Λοιπές Μελέτες (περιλαμβάνονται η Μελέτη Φορέα Διαχείρισης Έργων, η Υποβοήθηση της Υπηρεσίας για την επαλληλία και συμβατότητα των μελετών της σύμβασης, τα Τεύχη Δημοπράτησης έργων και Συμβούλου Διαχείρισης Κατασκευής του έργου, Σ.Α.Υ. – Φ.Α.Υ έργων).
Οι προσφέροντες απαιτείται να είναι εγγεγραμμένοι στο σχετικό επαγγελματικό μητρώο που τηρείται στο κράτος εγκατάστασής τους. Οι προσφέροντες που είναι εγκατεστημένοι στην Ελλάδα απαιτείται να είναι εγγεγραμμένοι στα Μητρώα Μελετητών ή Γραφείων Μελετών για το χρονικό διάστημα που εξακολουθούν να ισχύουν οι μεταβατικές προθεσμίες του άρθρου 39 του Π.Δ. 71/2019,  ή στο Μητρώο Μελετητικών Επιχειρήσεων Δημοσίων Έργων (ΜΗ.Μ.Ε.ΔΕ.) από την έναρξη ισχύος του τελευταίου, στις κατηγορίες μελετών του άρθρου 12.1 της Διακήρυξης . Οι προσφέροντες που είναι εγκατεστημένοι  σε λοιπά κράτη μέλη της Ευρωπαϊκής Ένωσης απαιτείται να είναι εγγεγραμμένοι σε αντίστοιχα Μητρώα του Παραρτήματος XI του Προσαρτήματος Α΄ του ν. 4412/2016.
Για τη συμμετοχή στη διαδικασία απαιτείται η κατάθεση εγγύησης συμμετοχής, ποσού εκατόν τριάντα έξι χιλιάδων επτακοσίων δεκαπέντε ευρώ και ογδόντα ένα λεπτών (136.715,81 €)